(Konferencia és pályázat kiírása, +jelentkezési lap pályázatra, + jelentkezési lap konferenciára)

III. ZALAEGERSZEGI ORSZÁGOS FAMŰVES KONFERENCIA ÉS PÁLYÁZAT 

A Zala Megyei Népművészeti Egyesület,
a Népművészeti Egyesületek Szövetsége,
a NESZ Faműves Szakbizottsága
és a Zalaegerszegi Kézművesek Háza
meghirdeti a
III. ZALAEGERSZEGI ORSZÁGOS FAMŰVES KONFERENCIÁT ÉS PÁLYÁZATÁT
2014. május 9-10.

TÁMOGATÓK:
Nemzeti Kulturális Alap, Emberi Erőforrások Minisztériuma


Célja: A magyar népi kézművesség faműves hagyományainak bemutatása, továbbéltetése, a szakterület problémáinak megvitatása, pályázati, bemutatkozási és tanácskozási lehetőség az országban tevékenykedő, faművességgel foglalkozó közösségek és egyéni alkotók számára. Kiemelt cél: Mester és tanítvány együtt jelenjen meg a pályázaton, konferencián.

I. Országos pályázat
Témája: „Megújuló tárgyak a mai lakáskultúrában”
A felhasználható anyagok lehetnek a fa, kéreg, szaru, csont, ill. ezek kombinációja, kiegészítő anyagként megjelenhetnek más természetes alapanyagok is. Olyan tárgyak, tárgyegyüttesek elkészítését várjuk, amelyek a magyar és a Kárpát-medence kézműves hagyományaira alapoznak, az anyag, a motívumkincs és a különböző technikák felhasználásával, de új tervezésű alkotásokra számítunk, amelyek a XXI. század emberének lakáskultúrájában megjelenthetnek, és használati értékkel bírnak.  
A pályázaton olyan új alkotásokkal lehet részt venni, amelyek más pályázaton még nem szerepeltek. A pályázatra érkezett legjobb darabok továbbjutnak a 2015-ben megrendezendő Élő Népművészet Országos Népművészeti Kiállításra.
A pályázattal kapcsolatos egyéb tudnivalók:
Az országos zsűri által elfogadott pályamunkák díjazásban részesülnek, s kiállításra kerülnek. 
Pályadíjak:
1. helyezett: bruttó 200.000 Ft
2. helyezett: bruttó 150.000 Ft
3. helyezett: bruttó 100.000 Ft
Különdíj: bruttó 50.000 Ft.
Az ünnepélyes eredményhirdetésre és kiállítás megnyitóra a konferencia keretében kerül sor.
A pályázati kiállítás időpontja: 2014. május 9-május 31.
Amennyiben Ön a pályázaton részt kíván venni, és még nem küldte meg jelentkezési lapját, kérjük a mellékelt jelentkezési lapot szíveskedjen címünkre legkésőbb 2014. április 20-ig visszaküldeni (Zala Megyei Népművészeti Egyesület 8900 Zalaegerszeg, Pf. 161.). 
A pályázati anyagok személyes átvételének napjai és helyszínei:
1. Hagyományok Háza Népi Iparművészeti Osztálya (1011 Budapest, Szilágyi Dezső tér 6.)
Időpont: 2014. április 28-29. 9-17 óra között.
2. Keresztury Dezső VMK (8900 Zalaegerszeg, Landorhegyi u. 21.)
Időpont: 2014. április 28-29. 9-17 óra között.
A pályázati tárgyakat becsomagolva, a beazonosítás megkönnyítése érdekében felcímkézve kérjük átadni!
A pályázati anyagok postai úton való megküldésének címe:
Keresztury Dezső VMK (8900 Zalaegerszeg, Landorhegyi u. 21.)
A beküldési határidő: 2014. április 29.
A pályázatra érkezett tárgyak zsűri időpontja: 2014. május 5.

II. Országos Faműves Konferencia 
Időpont: 2014. május 9-10.
Helyszín: Keresztury Dezső VMK, 8900 Zalaegerszeg, Landorhegyi u. 21.
Visszajelentkezési határidő: 2014. április 30.
Témái:
Kárpát-medencei sírjelek; a népművészet, népi iparművészet, iparművészet kérdései; „Megújuló tárgyi világunk”; a szakrális népművészet; „Mi történt az elmúlt 2 évben?”: hogyan alakult át a zsűrizés, sikerült-e az ifjúság ügyében előre lépni.
Program:
2014. május 9. Péntek
Nap témája: Kárpát- medencei sírjelek
12.00-13.00 Érkezés, regisztráció és ebéd
13.00 Megnyitó
13.10 Köszöntő a házigazdák részéről
13.20 Nyitó előadás dr. Novák László etnográfus: Kopjafák és fejfák Magyarországon.
14.20 Polóny Levente és Bogár Sándor: Fa sírjelek a Kárpát-medencében.
15.20 Marx Mária etnográfus: Fa sírjelek Zala Megyében
16.20 Juhász András fafaragó: Fejfák, emlékoszlopok faragása napjainkban, majd szakmai eszmecsere a témáról. (Várjuk a résztvevők saját munkáit megörökítő fotókat is az eszmecseréhez!)
17.30 „Megújuló tárgyi világunk” című kiállítás megnyitása és díjátadás.
18.30 Vacsora a Kézművesek Házában.
19.30 A zsűri tapasztalatainak ismertetése, a pályázat értékelése, észrevételek, fórum a témáról.
2014. május 10. Szombat
Nap témája: Szakralitás a népművészetben
9.00 dr. Limbacher Gábor múzeumigazgató: Szakrális hagyományok a magyar népművészetben.
10.00 Lengyel Ágnes etnográfus: Az ácsolt ládák archaikus, vallásos világképe.
11.00- 12.00 Széll János néprajzkutató: Faműves szakágazat aktuális kérdései, 
12.30-13.00 Hozzászólások
13.00 Ebéd

Részvételi költség 8000 Ft/fő, mely a szállást, pénteki napon ebédet és vacsorát, szombaton reggelit és ebédet, valamint a szakmai programon való részvételt tartalmazza.
(Szállás: Kaffka Margit Tagkollégium, 8900 Zalaegerszeg, Puskás Tivadar u. 2)

Kérjük, hogy e pályázati felhívást juttassa el az Ön által ismert népművészeknek is.
Szívességét és közreműködését előre is köszönjük!




JELENTKEZÉSI LAP
ORSZÁGOS FAMŰVES PÁLYÁZATRA

Visszaküldési határidő: 2014. április 20.
Zala Megyei Népművészeti Egyesület 
8900 Zalaegerszeg, Pf. 161. 
Telefon: (92) 312-744; 
www.zalanepmuveszet.hu; e-mail: gebart@invitel.hu

Név/csoport: ……………..…………………………………………………………………….
Levelezési cím: ……………………..………………………………………………………...
Telefon: ……………………………………………………
E-mail: …………………………………………………….

Dátum: ……………………………………


                                     …………………
                                             aláírás
(A jelentkezési lap sokszorosítható!)
JELENTKEZÉSI LAP
III. ZALAEGERSZEGI ORSZÁGOS FAMŰVES KONFERENCIÁRA
2014. MÁJUS 9-10.
Helyszín: Keresztury Dezső VMK 
(8900 Zalaegerszeg, Landorhegyi u. 21)



Név: ……………..…………………………………………………………………….
Levelezési cím: ……………………..…………………………………………………
Telefon: ……………………………………………………
E-mail: …………………………………………………….
Számlázási cím, ahová a konferencia díjának befizetéséről szóló számlát kérem kiállítani:
…………………………………………………………………………………………….

Konferencia díj:
(Megfelelő rész aláhúzandó!)
a. 8000 Ft/fő, mely a szakmai programon való részvételt, a szállást és ellátást (pénteken ebéd, vacsora, szombaton reggeli, ebéd) is tartalmazza.
Szállás helyszíne: Kaffka Margit Tagkollégium, 8900 Zalaegerszeg, Puskás Tivadar u. 2. 
b. 6000 Ft/fő, mely a szakmai programon való részvételt és ellátást tartalmazza, de szállást nem.

Aláírásommal igazolom, hogy a jelentkezési lap visszaküldésével részt kívánok venni a konferencián, és a konferencia részvételi díját az alábbi módon egyenlítem ki:
(Megfelelő rész aláhúzandó!)
a. Átutalással, 2014. május 5-i határidőre teljesítem.
(OTP Bank Nyrt. 11749008-20186210, közlemény rovatba kérjük feltüntetni „Faműves Konferencia Díj”. Egyesületünk az átutalás beérkezését követően számlát állít ki a befizető számára!)
b. Készpénzben kívánom teljesíteni a konferencia helyszínén.

A konferencián biztosított pénteki ebéd és vacsora, valamint szombati ebéd alkalmával vegetáriánus ételt igényelek:
(Megfelelő rész aláhúzandó!)
a. Igen
b. Nem

Jelentkezési lap visszaküldési határideje: 2014. április 30.
A jelentkezési lapokat a következő címre kérnénk megküldeni:
Zala Megyei Népművészeti Egyesület, 8900 Zalaegerszeg, Pf.: 161.


Ha a konferenciával kapcsolatban bármilyen további kérdése van, keresse Prokné Tirner Gyöngyit a 92/312-744, vagy a 0620/556-80-86 telefonszámon, illetve e-mailen: prok.gyongyi@gmail.com, továbbá Skrabut Évát a 0630/256-67-11 telefonszámon vagy e-mailen: skrabut.eva@freemail.hu címen.



Kelt: ……………………………………


                                     …………………
                                             aláírás
(A jelentkezési lap sokszorosítható!)

